rlitschk/wikidir huggingface dataset:
Schöönoort (hoochdüütsch Schönort) is en Hoff in de Gemeen Wuster Noordseeküst in’n Landkreis Cuxhoben, Neddersassen. Dat höört to den Oort Spieker Neefeld mit to. Schöönoort liggt in dat Neefeld von Land Wusten. De Hauptdiek liggt so bi 800 Meter un de Küst von de Noordsee üm un bi twee Kilometer wied weg in’n Noordwesten. An’n Hoff löppt de Wallsgroov langs, de dichtbi mit dat Stratenfleet verbunnen is. Över de beiden Gravens warrt dat Water ut dat Rebeed afföhrt. Schöönoort is Deel von’n Oort Spieker Neefeld. De annern Hööv sünd Halvmaand, Pompdamm, Langenhoff un Liether Hoff (all in’n Süüdwesten). De Öörd ümto sünd Berensch un Ox in’n Noordoosten, Noordholt in’n Oosten, Dieksenn, Spieker Olendiek un Spiek in’n Süüdoosten un Cappeler Neefeld in’n Süüdwesten. De Hoff Schöönoort is von’n Dieksannehmer Jan Berend Bulder grünnt worrn, nadem dat Neefeld 1636 nee indiekt worrn is. De Hoff weer Middelpunkt von dat lüttje Gericht Schöönoort, dat Bulder denn opboot hett. 1655 is de Hoff ünner Jan Berend Bulder junior to en Eddelgood worrn. 1706 hett de Oberamtmann von dat Amt Arzen, Jobst Heinrich Voigt, de Vörwarken Pompdamm, Schöönoort un Halvmaand köfft. Nadem Voigt sien Söhn Otto Ludwig Voigt 1736 ok doodbleven is, hebbt de Arven
Langenhoff betekent Langenhoff, Hoff in de Gemeen Freeborg in’n Landkreis Stood, Neddersassen, Langenhoff, Hoff in de Gemeen Wuster Noordseeküst in’n Landkreis Cuxhoben, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Langenhoff (hoochdüütsch Langenhof) is en Hoff in de Gemeen Wuster Noordseeküst in’n Landkreis Cuxhoben, Neddersassen. Dat höört to den Oort Spieker Neefeld mit to. Langenhoff liggt in dat Neefeld von Land Wusten. De Hauptdiek liggt so bi 400 Meter un de Küst von de Noordsee üm un bi een Kilometer wied weg in’n Noordwesten. Langenhoff is Deel von’n Oort Spieker Neefeld. De annern Hööv sünd Schöönoort, Halvmaand un Pompdamm in’n Noordoosten un de Liether Hoff in’n Süüdwesten. De Öörd ümto sünd Berensch un Ox in’n Noordoosten, Noordholt in’n Oosten, Dieksenn, Spieker Olendiek un Spiek in’n Süüdoosten un Cappeler Neefeld in’n Süüdwesten. De Oort hett von 1739 bet 1819 to dat Amt Noordholt tohöört, denn bet 1852 to dat Vaagdiegericht Land Wusten un von 1852 bet 1885 to dat Amt Dorum. Na 1885 weer dat in’n Kreis Leh. 1932 is dat Deel von’n Kreis Wersermünn worrn un 1977 von’n Landkreis Cuxhoben. An’n 1. Juli 1968 hebbt sik de Gemenen Cappeler Neefeld, Spiek un Spieker Neefeld to een Gemeen tohoopslaten, de mit de Gemeenreform in Neddersassen an’n 1. März 1974 denn Deel von de Gemeen Noordholt worrn is. To’n 1. Januar 2015 is de Gemeen Noordholt oplööst un dor is tohoop mit
De Liether Hoff (hoochdüütsch Liether Hof) is en Hoff in de Gemeen Wuster Noordseeküst in’n Landkreis Cuxhoben, Neddersassen. Dat höört to den Oort Spieker Neefeld mit to. De Liether Hoff liggt in dat Neefeld von Land Wusten. De Hauptdiek liggt so bi 300 Meter un de Küst von de Noordsee üm un bi een Kilometer wied weg in’n Westen. De Liether Hoff is Deel von’n Oort Spieker Neefeld. De annern Hööv sünd Schöönoort, Halvmaand, Pompdamm un Langenhoff (all in’n Noordoosten). De Öörd ümto sünd Berensch un Ox in’n Noordoosten, Noordholt in’n Oosten, Dieksenn, Spieker Olendiek un Spiek in’n Süüdoosten un Cappeler Neefeld in’n Süüdwesten. De Liether Hoff is grünnt worrn, nadem dat Neefeld 1636 nee indiekt worrn is. 1739 hett de Domänenkamer Hannover den Hoff för 1039 Rieksdaler von de Familie von der Lieth köfft. Dormit is de Liether Hoff en Domanialhoff worrn. In de Franzosentied von 1810 bet 1814 hett de Oort to de Mairie Spiek in’n Kanton Dorum höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett von 1739 bet 1819 to dat Amt Noordholt tohöört, denn bet 1852 to
Gerald Herbert Portal (* 13. März 1858 in Laverstoke Park, Hampshire; † 25. Januar 1894 in Westminster, London) weer en britischen Diplomat in Afrika. Portal keem 1887 as Afsandten na Äthiopien, twischen de Italieners, de Äthiopien för sik hebben wullen, un Kaiser Johannes IV. to vermiddeln. 1889 bet 1891 weer he Afsandter op Sansibar, wo he ünner annern den Sultan Khalîfa ibn Sa‘îd övertüüg, de Slaveree aftoschaffen. Todem hett he de indische Gleemkreih op Sansibar inföhrt, de inheemsche Schadenmakers bekämpen schull, de aver later sülvst to ene Plaag worrn is. Vun’n 6. März 1891 bet to’n 12. Dezember 1892 weer he Generalkonsul in Tansania un is 1892 to’n Sir maakt worrn. 1893 un 1894 verbröch Portal in Uganda, wo he help, dat de Briten dat Land as Schutzrebeet kregen. So nehm he ünner annern den Oort Kabarole in, de hüüt na em Fort Portal heet un wo ene Statue vun em opstellt worrn is. He hett sik mit siene Verwalten in Entebbe nedderlaten, wat vun denn an bet to de Unafhängigkeit vun Uganda 1962 de Hööftstadt vun Uganda weer. The British Mission to Uganda in 1893
Johann Georg Wolff (* 17. Januar 1641 in Lümborg; † 1695) weer en düütschen Verwaltungsbeamten. Wolff is 1641 as Söhn von Margareta, borene Oelrich (18. November 1608–25. März 1655), un den Amtmann Christian Wolff in Lümborg boren. He hett von Harvst 1659 af an an de Universität Leipzig Juristeree studeert un 1665 denn an de Universität Straßburg sien Dr. jur. maakt. In de Tied von’n Bremen-Veerner Feldtog 1675/1676 hett he sik gegen de Sweden stellt un müss dat Land verlaten. As aver mönstersche Truppen Land Wusten innahmen harrn, keem he trügg. He hett in disse Tied veel Land köfft, wat de Wusters verköpen müssen, üm de Kriegslasten to betahlen. So keem en Besitt von 340 Jück Land (üm un bi 204 Hektar) tohoop. He is von Mönster as Landrichter un as Böverdiekgreev von Leh, Land Wusten un Noordholt-Dieksenn insett worrn. Nadem de mönsterschen Truppen 1680 wedder aftagen sünd, is Wolff as Landrichter un Amtmann in dat Amt Neehuus versett worrn. 1686 keem he na Wusten trügg. He weer denn bet to sien Dood 1695 Bövervaagd von dat Vaagdiegericht Land Wusten un hett ok dat Amt as Böverdiekgreev wedderkregen. An’n 9. Januar 1692 is he as Wolff von der Wolffsburg adelt
Johann Georg Wolff is de Naam von Johann Georg Wolff (1641–1695), düütschen Verwaltungsbeamten, Johann Georg Wolff (1789–1861), düütschen Architekt. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Werner Rodde (* 31. Januar 1726 in Ugodka; † 28. Oktober 1804 in Debst) weer en düütschen Pädagoog un Pastoor. Rodde is 1726 as Söhn von Margaretha Elisabeth, borene Schoefs († 1728), un den Koopmann Kaspar Adolf Rodde (7. August 1680–19. März 1731) in Ugodka boren un keem 1732 na Narva. He güng von 1739 af an in Halle na School un hett sik an’n 7. April 1744 an de Universität Halle inschreven. Na dat Studium is he 1749 Inspekter von de Latiensche School von dat Weetkinnerhuus in Halle worrn un weer denn Kunrekter an dat Gymnasium Sorau. He weer eerst von 1753 bet 1763 Rekter an dat Gymnasium Soltwedel un denn von 1764 bet 1784 Rekter von dat Athenaeum in Stood. 1784 is he as Pastoor un Proopst an de Dionysius-Kark in Debst wesselt, wat he bet to sien Dood 1804 bleven is. He hett Charlotte Magdalena Friederike Reimann (3. Februar 1735–12. November 1784) freet. De beiden harrn de Kinner Charlotte Sophie (1. Mai 1756–4. August 1834), Adolf Werner (17. März 1769—4. Februar 1837) un Jakob Bernhard (* 19. März 1773). In twete Eh hett he denn Agnes Jacobi (12. September 1729–3. Oktober 1811) freet. http://www.geni.com/people/Werner-Rodde/6000000028513495279 http://gedbas.genealogy.net/person/ancestors/1150040996 Normdaten: GND:
Negus (vun amhaarsch „König“) weer en Titel in dat Kaiserriek vun Äthiopien. De Historie vun den Titel reckt trüch bet in de Tiet vun dat Riek vun Aksum. Den Titel „Negus Negest“ geev al, so warrt dat tominnst överlevert, Salomo sien Söhn, den Äthiopier Menelik I. De Negus weer en sülvststännigen Herrscher un weer blots den Kaiser vun Äthiopien ünnergeven. De äthioopsche Kaiser sülvst harr den Titel „Neguse Negest“, wat König vun de Königen bedüüd. To de Tiet vun Kaiser Beyde Maryam 1468 bet 1478 heet eenzig de Herrscher vun Gen Negus. Je nadem, wo stark de Macht vun’n Kaiser weer, änner sik ok de Macht vun’n Negus. Bi starke Kaisers harr de Negus wenig Macht, bi swacke harr he veel. Later hebbt de Kaisers den Titel Negus ok an de Herrschers vun Shewa, Gonder, Tigray un Gojam vergeven. De Letzte, de vun Kaiserin Zauditu to’n Negus kröönt worrn is, weer 1928 Ras Tafari Makonnen. Ras Tafari is 1930 denn as Haile Selassie sülvst Kaiser vun Äthiopien worrn. To siene Tiet is nüms mehr to’n Negus kröönt worrn.
Georg Alexander Ruperti (* 19. Dezember 1758 in Bremervöör; † 14. März 1839 in Stood) weer en düütschen lutherschen Theoloog. Ruperti is 1758 as Söhn von Justina Sophia, borene Niemann (6. Oktober 1731-20. Mai 1790), un den Amtsassesser Johann Hermann Ruperti (3. Februar 1722–12. Februar 1791) in Bremervöör boren. Het hett Theologie studeert un keem na dat Studium an dat Athenaeum in Stood. Dor is he von 1784/1785 bet 1809 Rekter ween. 1809 is he Garnisonpreddiger un Kunsistorialraad von dat Kunsistorjen in Stood worrn. As disse Steed wegfullen is, nadem dat Hartogdom Bremen 1810 an dat Königriek Westfalen fullen is, keem he 1811 as eersten Pastoor na Dorum an de Urbanus-Kark. Dor is he bet 1814 bleven, as de Generalsupperndent von de Generaldiözees Bremen-Veern in Stood, Johann Caspar Velthusen, doodbleven is. Ruperti hett denn dit Amt övernahmen. Verbunnen dormit weer he ok Kunsistorialraad. In siene Tied as Rekter in Stood hett Ruperti 1807/1808 ünner annern en mehrbännigen Liviuskommentar rutgeven. Ruperti hett an’n 25. April 1783 in Hamelwöörden Elisabeth Maria Louise Wickhardt (23. März 1764–11. März 1836) freet. De beiden harrn de Söhns Georg Ernst (26. Juni 1800–1. Oktober 1880) un Justus (29. Oktober 1791–3. November 1861). Sien Enkel Justus Ruperti
Jost Capell (ok Jodocus; * 1593 in Lübeck; † 28. Februar 1660 in Hamborg) weer en düütschen Theoloog un Pädagoog. Capell is 1593 as Söhn von Jos Capell (1549–1627) in Lübeck boren. He weer von 1619 bet 1625 Rekter von dat Athenaeum in Stood. Von 1626 bet 1629 weer he denn Pastoor an de Nikolai-Kark in Billwarder un von 1629 bet to sien Dood 1660 Diaken an de St.-Katharinenkark. He hett 20. August 1621 in Hamborg Oligarda Dedeken (9. Februar 1602–26. Juli 1624; Dochter von Georg Dedeken) freet. De beiden harrn de Döchter Anna Margaretha (27. November 1622–1657; hett Jacob Hackmann freet) un Elisabeth (* 16. Juli 1624). In twete Eh hett he 1626 in Hamborg Christina de Loose (11. November 1600–6. April 1648) freet. De beiden harrn den Söhn Rudolf (24. Januar 1635–24. April 1684; Historiker). http://www.geni.com/people/Jodocus-Capell/6000000016300733361 http://www.zeitlebenszeiten.de/html/dedeken.html
Dit Woort hett noch annere Bedüden: kiek dorför ünner Flandrensis (Mehrdüdig Begreep). Disse Artikel is man blots en Stubben. Du kannst Wikipedia helpen un em verbetern. Dat Grothertogdom Flandrensis is'n Monarkie un'n Mikronatschoon in de westeliche Deil van de Antarktis un ward 2008 dör de Belgier Niels Vermeersch oppericht. Flandrensis ward van keener Natschoon op de Welt anerkannt. De Grothertogdom Flandrensis ward op 4. September 2008 dör Niels Vermeersch oppericht. De Mikronatschoon hefft das middelolderliche Flandern als'n Voorbeeld (Pagus Flandrensis). Flandrensis hefft ook sien eigen Utwiese för Identifikatschoon, hefft'n eigen Geldsoort, 'n eigen Verfaten un ook'n Hymne. In Flandrensis ward'n politsche Systeem met verscheidene Parteien simuleert. Datau is Flandrensis'n Lid van'n nedderlandschsprakige Commonwealth för Mikronatschonen. Na disse Commonwealth horen dat Grothertogdom Flandrensis, dat Forstendom Arkel un dat Hertogdom Campinia. Flandrensis neemt, mit Hülp van de Antarktisvertrag van 1959, Ansprook op fief Inseln Siple Island, Cherry Island, Maher Island, Pranke Island und Carney Island bi de westeliche Küst van Antarktika. För de Ansprook ward'n offischele Breef opesett un nah de Vereente Natschonen estüürd, wobi alle Organisatschon un Staaten de Breef ignorerten. Flandrensis hefft nümmers de Afsicht sien Territorium'n Beseuk oder Besedeling tau maken. Dat ward offischel op de Webside dör de
Paane is'n Stadt in de Landkreis Paane in Neddersassen. Paane hefft sauwat bi 50.000 Inwahners un is bekennt för sien Stahlindustrie. Paane liggt an de Fluss Fuhse twüschen de Harz un de Lümbörger Heid. An de osteliche Kant liggt de Grotstadt Bronswiek un an de westeliche Hannower. Annere grote Steden sien Hilmessen, Celle, Gifhorn, Wulfsborg und Soltgitter. Paane liggt in'n Geest met de Naam Borgdorp-Paaner Geest. De Stadt hefft'n Flaach van 119,52 qkm un damidde 417 Inwahners pro qkm. De Hööch van Paane liggt sauwat bi 70 m över de See. Dör'n Urkund van 1130 vertelt Berthold von Pagin van Paane. Hei was Ministeriale van de Kaiser Lothar III un dör sien Naam Pagin is warscheinlich de Naam van Paane afestammt. De Borch Paane kümmt ut disse Tied. Op 1201 beschreev de Chronik van Hilmessen 'n Fehde twüschen de Bischop Harbert van Hilmessen un sien Broders Ekbert un Gunzelin van Wulfenbüttel. Gunzelin van Wulfenbüttel was Feldheer van de düütsche Heer onner de Kaiser Otto IV. Gunzelin won de Kontrolle över de Borch Paane un de Omland. Gunzelin oprichte de Stadt Paane süüdelich van de Borch in de Tied twüschen 1218 und 1223. Op 1223 kreeg de Sedeling dat Recht sik'n
Moses Isegawa (* 10. August 1963 in Kawempe, Uganda) is en ugandsch-nedderlandschen Schriever, de dör sienen Roman Abyssinian Chronicles, de 1990 rutkeem, bekannt worrn is. Isegawa besöch en kathoolsch Preesterseminar un arbeid denn veer Johren lang as Geschichtslehrer. Siet 1990 hett he in Beverwijk in de Nedderlannen leevt. Nadem he dor to’n nedderlannschen Staatsangehörigen maakt wurrn is, is he 2006 torüchkehrt na Uganda. Siene Bökers schrifft he up engelsch, man rutkamen doot se toeerst in de Nedderlannen. In sienen Roman Snakepit maakt he de jüngere politische Laag in Uganda to’n Thema. Abyssinian Chronicles (1998) Snakepit (1999) Two Chimpanzees (2001) ok up düütsch un nedderlannsch, up Platt is nix vun Isegawa rutkamen. Normdaten: GND: 121836851 (OGND, AKS) | LCCN: n00021100 | VIAF: 100153076 | Wikipedia-Personensöök
De Familie von Arentsschild is en Eddelfamilie, de ut dat Hartogdom Bremen stammt. De Familie geiht trügg op Daniel Arentsen, de in de Tied na’n Dörtigjohrigen Krieg as Oberst in sweedsche Deensten stünn. He is an’n 19. Juli 1651 von Christina von Sweden adelt worrn un hett denn von Arentsen heten. An’n 30. Mai 1663 hett he von Karl XI. den Naam von Arentsschild tokennt kregen. 1 Daniel von Arentsschild (1611–1670) ⚭ 1) 1638 Susanne Grantzin (1. Januar 1611–5. Januar 1665) 1.1 Fredrik Georg von Arentsschild 1.2 Daniel von Arentsschild († 1693) 1.3 Johann Julius von Arentsschild 1.4 Ferdinand Johann von Arentsschild 1.5 Carl Gustaf von Arentsschild ⚭ 2) 1667 Hedwig Ilse von Kuhla (15. August 1642–16. April 1712) 1.6 Christoph Daniel von Arentsschild (1667–14. Oktober 1721) ⚭ 1) 19. Februar 1702 Oolluunbarg Charlotte Dorothea von Oldenburg (1670–16. Mai 1724) 1.6.1 Hedwig Maria von Arentsschild (1713–14. Nov. 1734) ⚭ 1) 20. April 1732 Dauben Johann Otto von Düring (1711–10. September 1782) 1.6.2 Sophie Justine Charlotte von Arentsschild (14. Februar 1715-20. März 1762) ⚭ 16. Oktober 1732 Achem Hermann Christoph von Düring (19. März 1713–23. Mai 1758) 1.7 Susanna Maria von Arentsschild († 1708) ⚭ Johann Henrik von Brethaupt († 1706)
Nikolaus Langerhans (* 13. Mai 1634 in Stood; † 29. Januar 1684 in Hamborg) weer en düütschen Theoloog. Langerhans is 1634 in Stood boren. He weer in Stood op dat Athenaeum un hett denn an de Universität Gießen studeert. Dor weer he Hoffmeester för de Kinner von Peter Haberkorn. 1655 hett he in Gießen den Titel von en Magister kregen. He is 1658 Subrekter an dat Athenaeum in Stood worrn, is dor aver nich lang bleven un na Gießen trügg. Von dor is he 1660 as Pastoor un Supperndent na Kirn beropen worrn. 1666 keem he as Pastoor na Trarbach un weer denn Supperndent von de Graafschop Sponheim. 1671 is he as Pastoor an de Wilhadi-Kark in Stood wesselt. Dor weer he ok von 1672 bet 1674 as extraordinarius Rekter von dat Athenaeum. 1675 kreeg he dat Amt as en königlich sweedschen Kunsistorialraad in de Hartogdömer Bremen un Veern. An’n 25. März 1677 is he as Preddiger an de Nikolai-Kark in Hamborg beropen un dor an’n 22. Februar 1680 Hauptpastoor worrn. Dat is he bet to sien Dood 1684 bleven. Johann Otto Thieß: Versuch einer Gelehrtengeschichte von Hamburg: nach alphabetischer Ordnung mit kritischen und pragmatischen Bemerkungen. Band 1, Herold, 1783,
Johann Philipp Tonsor (* 23. Oktober 1621 in Gießen; † 7. Dezember 1679 in Oterndörp) weer en düütschen Theoloog un Pädagoog. Tonsor is 1621 as Söhn von Anna Maria, borene Ebel (16. September 1602–August 1635), un den Theoloog Johann Heinrich Tonsor (14. März 1595–1. Dezember 1649) in Gießen boren. Sien Broder weer Georg Jonas Tonsor. He hett 1643 den Titel von en Magister kregen. He weer von 1648 bet 1666 Rekter von dat Athenaeum in Stood. Von 1658 bet 1666 weer he tosätzlich Pastoor an de Pankratius-Kark in Stood. In dat Johr 1666 is he as Pastoor an de Severus-Kark in Oterndörp versett worrn un weer dor denn ok Supperndent von’n Haadler Kreis. Dat is he bet to sien Dood 1679 bleven. He hett an’n 1. Juni 1659 in Stood Gertrud Kruse (üm 1635–14. September 1695) freet. De beiden harrn de Dochter Maria Elisabeth (27. September 1678–5. Juni 1717). http://www.genealogy.net/privat/r.wieland/wielanck/d0015/g0000007.html#I438 Normdaten: GND: 121117049 (OGND, AKS) | VIAF: 3319291 | Wikipedia-Personensöök
John Akii-Bua (* 3. Dezember 1949 in Lira; † 20. Juni 1997 in Kampala) weer en ugandschen Lichtathlet. Bi de Olympschen Spelen 1972 in München hett Akii-Bua den 400-Meter-Hinnernloop bi de Mannslüüd in de Weltrekord-Tiet vun 47,82 Sekunnen wunnen. He weer dormit de eerste Minsch ut Uganda, de bi Olympsche Spelen ene Goldmedallje wunnen hett. Bi de Regeren vun Diktater Idi Amin weer he aver nich good ansehn un se versöken rünnertospelen, wat Akii-Bua doon harr. He kreeg sogor Huusarrest. Bi de Olympschen Spelen 1976 in Montréal kunn he nich antreden, alle afrikaanschen Länner hebbt de Spelen boykotteert. Later is he denn ok noch in Haft kamen. Na siene Flucht ut dat Gefängnis kunn he dat Land verlaten un keem na Düütschland. Hier hett he bet 1983 leevt. As Akii-Bua 1997 doodbleven is, hett he in siene Heimat en Staatsgräffnis kregen.
Robert Howard Grubbs (* 27. Februar 1942 in Calvert City, Kentucky † 19. Dezember 2021) weer en US-amerikaansch Chemiker un Nobelpriesdräger. Grubbs is Perfesser an dat California Institute of Technology. Grubbs hett an de University of Florida in Gainesville studeert un dor 1963 sien Bachelor of Science maakt. Twee Johr later kreeg he sien Master-Afsluss un 1968 an de Columbia University in New York bi Ronald Breslow sien Doktertitel. Nah sien Studium gung he för een Johr an de Stanford University un ansluutend an de Michigan State University in East Lansing. He weer tonächst Assistenzperfesser un bleev dor bit 1978. Sietdem weer he Perfesser för Chemie an dat California Institute of Technology in Pasadena. Siet 1990 harr he den Victor-un-Elizabeth-Atkins-Lehrstohl inne. Grubbs forscht vör allen up dat Rebeet vun de Organometallchemie un synthetischen Chemie, in' Speziellen över Katalysatoren. He hett 1992 en Katalysator för de Olefinmetathees to de Polymerisatschoon vun zyklischen Köhlenwaterstoffen entwickelt. Disse so nömmt Grubbs-Katalysator stellt en Verbeterung vun den vun Richard Royce Schrock twee Johr tovör entwickelten Katalysator dor, sodat dat nu mögelk weer, de Olefinmetathese ok ahn perfekte Laborbedingungen dörtoführen. Wiederhen hett he up dat Rebeet vun de Ringöffnungsmetathese-Polymerisatschonen forscht. Mit sien Namen is ok en
De Heekstohl (Stratiotes aloides) is ene Oort vun Waterplanten ut de Familie Hydrocharitaceae. Se is de eenzige Oort in dat Geslecht Stratiotes. Heekstöhl is faken Deel vun den Dubben op dat Water. De Blääd wasst in halv ünnerdukerte Blattrosetten, de bet 40 Zentimeter hooch warrt. Blöhn deit he vun Mai bet Juli. De Blöten weert in'n Döörmeter bi 3 bit 4 cm groot un bestaht ut dree witte Kroonblöer un dree gröne Kelkblöer. De Midden mit Stoff- un Fruchtblöer is geel. Dat gifft Planten, de sünd vun dat Geslecht her Mann oder Fro. De Heekstöhl staht ok op de Rode List. In’n Sommer swemmt de Planten op dat Water doch in’n Harvst sackt se op’n Grund un överwintert dor. Dör dat gaue Wassen vun de Planten sorgt se licht dorför, dat de Diek oder Graven, in den se leevt, mit de Tiet dichtwasst un dat sik düchdig Mudd billt. De Heekstöhl hett in de plattdüütschen Kuntreien ganz verschedenen Naams: Aaden Aak Ägee Ägel Ägelhürn Agel Aien Bockelfaart Buckelbaar Buckelbas Buckelblatt Buckelbors Buckelhaar Bucksbaart Egel Egelhörn Egelhührn Egelhüren Eiden Eil Eimkruut Hääkskruut Hekkruut Hexenkruut Kreeftschier Palmkruut Säckel Säker Schäärke Scher Scherke Schernkruut Seeposs Sgeeren Snieder Stäkelkruut Steerentje Sterkryd Wateralwe Projekt:Plantennaams up
De Spieker Waterlöös is en Waterloop in Land Wusten (Landkreis Cuxhoben), de in de Noordsee münnt. De Waterlöös fangt bi Grotenbüttel twüschen Cappel un Millm an un is dor ok mit de Cappler Waterlöös verbunnen. Se flütt groff na Noorden un an Bosenbüttel langs. Se geiht denn twüschen Spiek op dat Westöver un Booth, Hartingspecken un den Spieker Südermarren op dat Oostöver dör. De Bahnlien Bremerhoben–Cuxhoben un de Kreisstraat 14 (Wuster Straat) loopt hier mit Brüggen över de Waterlöös weg, de denn na Noordwesten dreiht. Op de Oostsied kaamt nu Steenau, de Spieker Noordermarren, Dieksenn un de Wackelstraat un op de Westsied Sielhusen un Spieker Olendiek. Bevör 1636 dat Wuster Neefeld indiekt worrn is, is de Waterlöös hier in de Noordsee münnt. Vondaag flütt se aver noch 2,5 Kilometer wieder dör dat Neefeld, vörbi an de Hööv Pompdamm un Halvmaand un münnt in Spieker Neefeld dör en Siel in de Noordsee. Kort vör de Münn is de Waterlöös över de Spiek-Neefeller Waterlöös ok mit de hüdige Münn von’n Oxter Beek verbunnen. De Wallsgroov, de in en Afstand von üm un bi een Kilometer in’n Oosten jümmer groff parallel to de Spieker Waterlöös löppt, is vondaag in dat Neefeld ok mit
Merkens is de Familiennaam von Hans Merkens (* 1937), düütschen Optreckwetenschopper, Hermann J. Merkens (* 1966), düütschen Manager, Jupp Merkens (1903–1981), düütschen Radsportler, Peter Heinrich Merkens (1777–1854), düütschen Koopmann un Politiker, Tom Christian Merkens (* 1990), düütschen Footballspeler, Toni Merkens (1912–1944), düütschen Radrennfohrer. Kiek ok bi: Villa Merkens, Mehrkens. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.